polyglot-tagger/wikipedia-language-snippets-filtered huggingface dataset:
శస్త్రచికిత్స కోసం ఎముకలతో, రాతితో చేసిన పదునైన పనిముట్ల వాడకాన్ని నిషేధించాడు. శస్త్రచికిత్స చేసే వారికి కొన్ని నియమ నిబంధనలు సూచించారు. శరీర నిర్మాణ శాస్త్రం పట్ల గాఢమైన అవగాహన ఉండాలని చెప్పారు. స్వయంగా వివిధ ప్రయోగాలు చేశారు. ఆరోగ్యంగా ఉండి పిన్న వయసులో మరణించిన వ్యక్తి మృతదేహాన్ని గడ్డిలో చుట్టి, నిరంతరం ప్రవహించే నీటిలో కొద్దికాలం ఉంచి తీసిన తర్వాత శిష్యులందరి సమక్షంలో ఆ దేహాన్ని కోసి, అవయవాలకు సంబంధించిన జ్ఞానాన్ని వివరించేవారు.
సుశ్రుతుడు ప్రకృతి ఆరాధకుడు. జంతు, వృక్ష ప్రపంచాల మీద సుదీర్ఘమైన దృష్టి సారించి అనేక అమూల్య అంశాలను వెలువరించారు. సంవత్సరంలోని భిన్న భిన్న ఋతువులలో ఆయా వాతావరనాలకు అనుగుణంగా మెసిలి, వ్యాధిరహితంగా, ఆరోగ్యంగా ఎలా మెలగాలో వివరించారు. ఏఏ కాలాల్లో ఏ కూరగాయలు, ఏ పండ్లు తినవలెనో వివరించారు. తృణధాన్యాలు, పప్పుదినుసులు వాడకం గూర్చి సోదాహరణంగా పలు ఆసక్తికర అంశాలను తెలిపారు.
ప్లాస్టిక్ సర్జరీకి సంబంధించిన మూల సూత్రాలను సుస్పష్టంగా వివరించాడు సుశ్రుతుడు. అతి సున్నితమైన శరీరభాగాల నుండి చర్మాన్ని వేరుచేసి కొత్త చర్మంతో కప్పడం, కండరాలను తిప్పి దెబ్బతిన్న భాగాలపై మేకప్ చేయడం, పూర్తిగా కాలిన చర్మాన్ని తొలగించి కొత్త చర్మం కప్పడం వంటి ప్లాస్టిక్ సర్జరీ శస్త్రచికిత్సా విధానాన్ని వైద్యులకు స్పష్టంగా అవగాహన కలిగించారు సుశ్రుత మహర్షి తన "సుశ్రుత సంహిత" గ్రంథంలో!
ఈ గ్రంథంలో 101 శస్త్ర పరికరాల గురించి వివరించాడు. సంపూర్ణ ఆరోగ్యాన్ని నిర్వహించుటకు అందరికీ ప్రయోజనకరమైన అనువైన విధానాలతో, తేలికగా అర్థం చేసుకునే విధంగా ఈ గ్రంథ రచన చేశారు. ఈ రోజున కూడా వైద్య సమాచారం నిమిత్తం ఒక బంగారు నిధి తరహాలో ఈ గ్రంథం ఉపయోగపడుచున్నది. ఏ చిన్న సర్జరీ లేకుండా అనేకానేక వ్యాథులను నియంత్రించడానికి, తగ్గించడానికి ఎన్నో సూచనలు ఈ గ్రంథంలో చోటుచేసుకున్నాయి.
వైద్య శాస్త్రంలోని ఆనాటి విభాగాలన్నిటిలో ప్రావీణ్యత సాధించడమే కాక ఒక గొప్ప శస్త్ర చికిత్సకునిగా ఘనకీర్తిని ఆర్జించాడు. సుఖప్రసవం కోసం కొన్ని క్లిష్ట పరిస్థితులలో సిజేరియన్ ఆపరేషన్ లను కూడా ఆవిష్క తొలగించడంలో నైపుణ్యం సాధించారు. విరిగిన ఎముకలు అతికించడంలో, కంటి శుక్లాలను రూపుమాపడంలో విశేష కృషి చేశారు.
తన జీవిత కాలంలో ఎందరికో ఆరోగ్యాన్ని ప్రసాదించి, వందలాదిమంది శిష్యులను తయారుచేశాడు సుశ్రుతుడు. అంతే కాక శస్త్రచికిత్సకు సంబంధించిన సమగ్ర సమాచారంలో "సుశ్రుత సంహిత" అనే గొప్ప గ్రంథం రాశాడు సుశ్రుతుడు. ఈ సుశ్రుత సంహిత సా.శ.8 వ శతాభ్దంలో అరబ్ భాషలోకి "కితాబ్ షాషూన్ ఎ హింద్" "కితాబ్ ఐ సుశ్రుత" గ్రంథాలుగా అనువదింపబడినవి.
పోస్ట్‌మార్టం వేల ఏళ్ళ క్రితమే నిర్వహించి మార్గదర్శకత్వం వహించిన తొలి శాస్త్రవేత్త సుశ్రుతుడు. గర్భిణీ స్త్రీ ఉదరంలో శిశువు క్రమ వికాసం, ఫలదీకరణ దశలు, తొమ్మిది నెలల్లో గర్భాశయంలో చోటుచేసుకునే క్రమపరిమాణాలు, శిశువు పెరుగుదలలోని దశల గురించి ఎంతో విజ్ఞానాన్ని అందించాడు సుశ్రుతుడు.
ఆయుర్వేద వైద్యానికి శస్త్రచికిత్సను జోడించి, మానవులకు పరిపూర్ణ ఆరోగ్యాన్ని యివ్వడంలో, విపత్కర పరిస్థితుల్లో తెగిన శరీరావయవాలను శస్త్రచికిత్స ద్వారా అతికించటంలో అందెవేసిన చేయి సుశ్రుతునిది. కొన్ని వేల సంవత్సరాల క్రితమే శస్త్రచికిత్సకోస్ం 120 రకాల వైద్య పరికరాలను సుశ్రుతుడు ఉపయోగించేవాడట!
తెగిన శరీర భాగాలను అతికించటం, శరిరంలో పేరుకున్న లేదా చొరబడిన విదేశీ పదార్థాలు ను కనుగొని తొలగించటం, పుచ్చిన, దెబ్బతిన్న దంతాలను తొలగించడం, వరిబీజం రోగికి హాని కలుగకుండా శస్త్రచికిత్స చేసి వేరుచేయడం యివన్నీ ప్రపంచ వైద్యులకు పరిచయం చేసింది సుశ్రుతుడే!
పాశ్చాత్య అల్లోపతీ విధానం పుట్టక ముందు ఎన్నో వేల సంవత్సరాలకు పూర్వమే ఆయుర్వేదాన్ని పెంచి పోషించి, ఆధునాతన శస్త్రచికిత్సా నిపుణులకు సైతం అచ్చెరుపు గొలిపే విధంగా విజయవంతమైన ఎన్నో శస్త్ర చికిత్సలను జరిపి ప్రపంచ వైద్యులకు మార్గదర్శిగా నిలిచిన క్రాంతిదర్శి సుశ్రుత మహర్షి.
సుశ్రుత సంహితలో సంపూర్ణ ఆయుర్వేద శస్త్రచికిత్సా విజ్ఞానం యిమిడి ఉంది. ఈ గ్రంథంలో ప్రధానంగా రెండు భాగాలు ఉన్నాయి. మొదటిది పూర్వ తంత్ర కాగా రెండోది ఉత్తర తంత్ర, ఈ గ్రంథంలో ఆయుర్వేద శాస్త్రంలో చెప్పబడిన "అష్టాంగ హృదయం " వివరింపబడింది.
మానవ శరీర నిర్మాణం అధ్యయనం, శరీరభాగాల విశ్లేషణ వంటి వివరాలు పేర్కొన్నాడు. శస్త్రవికిత్స అనంతరం పుట్టే నొప్పిని తగ్గించేదిగా ఆల్కహాల్ ను గుర్తించాడు. మానవ శరీరం జీవ
గ్రామంలో ప్రభుత్వ ప్రాథమిక పాఠశాలలు ఏడు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి మునగాలలో ఉంది.సమీప జూనియర్ కళాశాల నడిగూడెంలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు కోదాడలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు కోదాడలోనూ ఉన్నాయి. సమీప వృత్తి విద్యా శిక్షణ పాఠశాల కోదాడలోను, అనియత విద్యా కేంద్రం సూర్యాపేటలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
రేపాలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
రేపాలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.
వీర ముష్టులు గానం చేసే పాటలన్నీ కన్యకా ఇతి వృత్తానికే సబంధించిన వని అయ్యల రాజు నారాయణా మాత్యుడు వీర ముష్టులను గురించి ఆయ రచనలో ఉదపరించాడు.
వీర ముష్టుల యొక్క జన్మ వృత్తాంతం గురించి ఒక వింత కథ ప్రదారంలో వున్నట్లు కూడా రామ రాజు గారు వివారిస్తున్నారు. ఎప్పుడో వీర భద్రుడు దక్షాధ్వర, ధ్వంసము చేసే సమయంలో, వీర భద్రుని శరీరంనుంచి స్రవించిన చెమట నుండి ఈ జాఅతి వారు జన్మించారట. వీరభద్ర, భిక్షుకు, విభూతి పిందాల వంటి గోత్ర నామాలు వీర శైవాన్ని చెపుతూ ఉన్నాయి. వీరిలో కొంత మంది జంగాలుగా మారారు. వీర ముష్టులకు గురువులు ఆరాధ్య బ్రాహ్మణులని చెపుతారు. వీరుష్టులు మారెమ్మ, ముత్యాలమ్మ, పోచమ్మ మొదలైన గ్రామ దేవతలను కూడా పూజిస్తారు.
ముఖ్యంగా వీరు గంభీర ధ్వని నిచ్చే జేగంట శంఖం, తప్పెటా వాయిస్తూ భిక్షమెత్తుతారు. వీర ముష్టుల్లో ఆవేశ పరులైన కొందస్రు బుగ్గలకు నారసాలను పొడుచు కోవడం, నాలుకల్ని తెగ కోసు కోవడం మొదలైన భయంకర మైన ఆవేశాన్ని ప్రదర్శిస్తారు. లింగ ధారులు తప్పా మిగిలిన వారందరూ మద్య మాంసాలను ఆరగిస్తారు. వీరు గడ్డాలనూ, మీసాలనూ పెంచుతారు, క్షుర కర్మ చేయరు, వీర ముష్టులైన వీరు యాచిస్తే, వీరి స్త్రీలు, చాపలు అల్లడం పచ్చ తొట్లు పొడవడంమొదలైన పనులు చేస్తారు. బ్రాహ్మణులు, వైశ్యులుజంగాలు, బలిజలు మొదలైన వారి ఇళ్ళలో తప్పా వీరు మెక్కడా భోజనం చేయరు.
ఈ నాటికీ బిక్షుకులై తిరిగే వీర ముష్ఠి వారు ఆంధ్ర దేశంలో అన్ని ప్రాంతాలలోనూ ఉన్నారు. ఏనాడు వీర శైవం ఏయే ప్రాంతాల్లో విజృంభించిందో ఆనాటి నుంచీ ఈ వీర ముష్టులు ప్రాచుర్యంలో ఉన్నారు.
వీర ముష్టి, వీర భట, భద్ర పాద మొదలైన పేర్లన్నీ వీర ముష్టులకు చెందుతాయి. ముష్టి అంటే పిడికిలి అనీ, వీరులైన యోధులనీ, వీర భిక్షుకులనీ, వీర శైవ భిక్షుకులనీ, వీర ముష్టి వారికి అర్థం చెప్పవచ్చునని డా: బి. రామరాజు గారు వారి జానపద గేయ సాహిత్యంలో ఉదహరించారు. వీరు వీర శైవ వాగ్మయానికి సంబంధించిన గేయాలనూ, శైవ భక్తుల గాథలనూ, కన్యకా పరమేశ్వరీ కథలనూ చెపుతూ వుంటారు. వీరు ముఖ్యంగా శైవ భక్తులైన జంగాలనూ, బలిజలనూ, వైశ్యులనూ యాచిస్తారు. కాని ఈ నాడు వారు అక్కడక్కడా వున్న కొద్ది మంది అందరినీ యాచిస్తున్నారు.
ఆవేశ పరులైన వీర ముష్టులు వీరా వేశంతో కర్ర సాములు కూడా చేస్తూ వుంటారు. తాషామర్బా వాయిద్యానికి అనుకూలంగా అడుగులు వేస్తూ, కర్ర సాములో ఆరి తేరిన ఇరువురు ఇరు ప్రక్కల నుంచి కర్రలను చేత బూని గిర గిరా ఆత్రిప్పుతూ అమిత పౌరుషంతో ఒకరి మీదికి మరొకరు కర్రను విసురుతూ ఆ కర్ర విసురుకు రెండవ వ్వక్తి తప్పుకుని ఎదురు దెబ్బ తీస్తూ, వాయిద్యానికి అనుగుణంగా, వాయిద్య వేగంతో పాటు కర్ర త్రిప్పుతూ, తమతమ ప్రజ్ఞలను చూపిస్తూ, చూపరులను వుత్తేజ పర్చి, వారిలో ఉద్రేకాన్ని కలిగిస్తారు. పల్లెలలో సహసంగా జరిగే ఉత్సవాలలో ఈ వీర ముష్టులను ప్రదర్శనాలలో ప్రవేశ పెడతారు. వీరు కర్ర సాములో, ఎంతటి అసాధ్యులో, కత్తి సాములోనూ అంత అసాధ్యులే.
ముఖ్యంగా వీరు వైశ్యులనే ఎందుకు యాచిస్తారో చెప్పేందుకు ఒక ఐతిహ్యం ఉంది. వీర ముష్టులు వైశ్యులకు ఇలవేల్పైన కన్యకను, రాజరాజు బలాత్కరించి పట్టుకోవడానికి వచ్చినప్పుడు ఆయన సైన్యంలో నున్న వీర ముష్టులూ, ఆయన పల్లకీని మోసే బోయీలుగా వున్న వీర ముష్టులు కావాలని కొంత ఆలస్యం చేయటం వల్ల కన్యక ఆమె వంశీయులూ అగ్నిగుండంలో ఆహుతి అవటానికి అవకాశం చిక్కింది. అలా ఆలస్యమే చేయక పోయినట్లైతే, కన్యకను రాజరాజు చెరబట్టి వుండే వాడు. ఈవిధాన వీర ముష్టులు వైశ్య జాతికి మహోపకారం చేసిన కారణాన వైశ్యులు వీర ముష్టులను గౌరవించి వారికి పారి తోషికములు ఇస్తారు.
మేంగోస్టిన్ కాయల్లో కాల్షియం, ఫాస్ఫరస్, ఐరన్, థయామిన్, రిబోఫ్లావిన్, నియాసిన్, అస్కార్బిక్ ఆసిడ్ వంటివి ఉంటాయి. మేంగోస్టీన్ గుజ్జును నేరుగా తినడమే కాకుండా ఐస్ క్రీముల్లోను, షరబత్తుల్లోను వాడుకోవచ్చును. ఆకులు, చెట్టు బెరడు, పండు తొక్క వంటివి విరేచనాలు, ప్రేగుల సమస్యలు, డయేరియా, గనేరియా, ఎగ్జిమా, వరిబీజము వంటి సమస్యలకు ఉపయోగపడతాయి. చెట్టు కాండంతో కలపకు ఉపయోగపడుతుంది.
రుచిలో మేంగోస్టీన్ ను గా పేర్కొనవచ్చు. టెన్నీసు బంతి కంటే కొద్దిగా చిన్నగా ఉండే మేంగోస్టీన్ కాయలు తినడానికి చాలా తీపిగా ఉంటాయి. కాయ పై తోలు ముదిరిన తాటి కాయ వలే నలుపు-ఎరుపు రంగుల సమ్మేళంతో ఉంటుంది. మందంగా ఉండే తోలు లోపల భాగం ఎరుపు రంగులో ఉంటుంది. తినగలిగే భాగం తొనల రూపంలో తెల్లగా ఉంటుంది. సుమారు 2 - 4 విత్తనాలు ఉంటాయి.
మేంగోస్టీన్ చెట్లు ఆగ్నేయ ఆసియా ఖండంలోను మరియూ కొలంబియా దేశాల్లోను కనిపిస్తాయి. వీటి శాస్త్రీయ నామం గార్సీనియా మాంగోస్టానా .
సీతారామయ్యతో వివాహానంతరం కమ్యూనిస్టు ఉద్యమంలో మరింత చురుకుగా ఆమె పనిచేసింది. పురుషులు, వేశ్యలు తప్ప మహిళలు నాటకాల్లో స్త్రీ పాత్రలు వెయ్యని రోజుల్లో మాభూమి, కన్యాశుల్కం వంటి నాటకాల్లో ఆమె నటించింది. పార్టీ కార్యకర్తగా ఎంతో కృషిచేసింది. ఈ దశలో ఆమెకు కుమార్తె కరుణ, కుమారుడు చంద్రశేఖర్ ఆజాద్ జన్మించారు. పార్టీ పనుల వల్ల ఆమె జైలుశిక్ష కూడా అనుభవించింది. 1948 తర్వాత కమ్యూనిస్టు పార్టీని భారత ప్రభుత్వం నిషేధించినప్పుడు బందరు, ఏలూరు, విశాఖపట్టణం, పూరీ, నాగ్‌పూర్, రాయచూర్, గోంధియా వంటి ప్రాంతాలు సంచరిస్తూ, భర్త, పిల్లలకు దూరమై అజ్ఞాత జీవితాన్ని గడుపుతూ క్రమశిక్షణ కలిగిన కార్యకర్తగా పార్టీకి పనిచేసింది. నిషేధం ఎత్తేశాకా పార్టీ కార్యకర్తగా ఊరూరా తిరిగి జెండా భుజాన వేసుకుంది.
ఈమె కృష్ణా జిల్లా పామర్రులో 1918, ఆగష్టు 5న పుట్టింది. ఆమెకు బాల్యవివాహం అయి ఏడేళ్ళ వయసు వచ్చేసరికల్లా భర్త మరణించి బాల్యవితంతువు అయ్యింది. తల్లిదండ్రులు తమ తప్పు సరిదిద్దుకునేందుకు ఆమెని చదివించారు. కుటుంబంలో పరిస్థితులు ఆమెను చిన్నతనంలోనే జాతీయోద్యమం వైపు ఆకర్షితురాలిని చేశాయి. క్రమేపీ అప్పుడప్పుడే విస్తరిస్తున్న కమ్యూనిస్టు ఉద్యమంతోనూ సంబంధాలు పెరిగాయి. కమ్యూనిస్టు ఉద్యమ నాయకుడైన కొండపల్లి సీతారామయ్య ఆమెని వివాహం చేసుకుంటానని ముందుకువచ్చాడు. గ్రామస్తులు వితంతు పునర్వివాహం అని దీన్ని వ్యతిరేకిస్తున్నా కుటుంబ సభ్యుల సమ్మతిపై సీతారామయ్యతో కోటేశ్వరమ్మ వివాహం జరిగింది.
విశాఖపట్టణం నగరం మద్దిలపాలెంలోని కృష్ణా కాలేజీ ఎదురుగా మనవరాలు అనురాధ ఇంట్లో ఉంటున్న కోటేశ్వరమ్మకు కొద్దిరోజులక్రితం బ్రెయిన్‌స్ట్రోక్‌ వచ్చింది. కేర్‌ ఆస్పత్రిలో చేర్పించినా పరిస్థితి విషమించడంతో 2018, సెప్టెంబర్ 19 బుధవారం వేకువజామున ఇంటివద్ద తుదిశ్వాస విడిచారు. కోటేశ్వరమ్మ దేహాన్ని వైద్య విద్యార్థుల పరిశోధనకోసం ఆంధ్ర మెడికల్‌ కళాశాలకు అప్పగించారు.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు మోత్కూరులో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మోత్కూరులోను, ఇంజనీరింగ్ కళాశాల నల్గొండలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు నల్గొండలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నల్గొండలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
ముసిత్ పట్లలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ముశిపట్ల, తెలంగాణ రాష్ట్రం, యాదాద్రి భువనగిరి జిల్లా, మోతుకూరు మండలంలోని గ్రామం. ఇది మండల కేంద్రమైన మోత్కూరు నుండి 7 కి. మీ. దూరం లోను, సమీప పట్టణమైన నల్గొండ నుండి 45 కి. మీ. దూరంలోనూ ఉంది.ఇతర గ్రామాలలోని ప్రజలు (దత్తప్పగూడెం, పాలడుగు, దుప్పెల్లి, వేములకొండ, అర్రూరు, వలిగొండ మోత్కూర్ కి వెళ్ళాలంటే ఈ గ్రామం గుండా ఇది దగ్గరి దారి.
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది.
వికీ లవ్స్ మాన్యుమెంట్స్ ఒక విశిష్టమైన పోటీ. ఇది సెప్టెంబరు 1 నుండి సెప్టెంబరు 30 తేదీల మధ్యన జరుగుతుంది. పాల్గొనే పోటీదారులు వారు తీసిన ఫోటోలను నేరుగా వికీమీడియా కామన్స్ లోనికి ఎక్కించాలి. వారు తీసిన పాతవైనా కావచ్చును. కానీ వాటిని కొత్తగా కామన్స్ లోకి చేర్చి తప్పనిసరిగా ఉచిత లైసెన్స్ -- 3.0 క్రింది విడుదల చేయాల్సి ఉంటుంది. ఈ పాల్గొనేందుకు ఫోటోలు చారిత్రాత్మక కట్టడాలు లేదా ప్రదేశాలకు సంబంధించినవిగా ఉండాలి.
వికీ లవ్స్ మాన్యుమెంట్శ్ ప్రతి సంవత్సరం సెప్టెంబరు నెలలో జరిగే అంతర్జాతీయ ఫోటో కాంపిటీషన్. ఇందులో పాల్గొనే వ్యక్తులు చారిత్రాత్మక కట్టడాలు, స్మారక చిహ్నాల అందమైన చిత్రపటాలను తీసి వికీమీడియా కామన్స్ లో చేరుస్తారు. ఈ కార్యక్రమం యొక్క ప్రధాన ఉద్దేశం ఆయా దేశాలలోని చారిత్రాత్మక కట్టాల ప్రాధాన్యతను గుర్తించండం.
దీనికి ప్రామాణికమైన "" నెదర్లాండ్స్ లోని చిత్రకారులు డచ్ జాతీయ కట్టడాలపై దృష్టిసారించారు. ఇలాంటి లో నిర్మాణాత్మకంగాను, సామాన్యమైన అందం, శాస్త్రీయత, సాంస్కృతిక ప్రాముఖ్యత లాంటి విషయాలను కూడా దృష్టిలో ఉంచుకుంటారు. మొదటి పోటీలో ఇలాంటి నిర్మాణాలను 12,500 కన్నా అధికంగా చేర్చడమైనది.
సిపాయి తిరుగుబాటు సందర్భంగా శత్రుసేనలతో జరిగిన యుద్ధంలో ప్రముఖ పాత్రను పోషించి చరిత్రలో చిరస్థాయిగా నిలిచిపోయింది. 1858 ఏప్రిల్ 3న బ్రిటిష్ జనరల్ హగ్ రోజ్ నాయకత్వంలో బ్రిటిష్ సేనలు ఝాన్నీ రాజ్యాన్ని చుట్టుముట్టాయి. ఆ దాడి నుంచి లక్ష్మీబాయి సురక్షితంగా తప్పించుకుని కల్పి ప్రాంతంలో పోరాడుతున్న తిరుగుబాటు నాయకులను కలుసుకోవడానికి అనువుగా, ఝల్కారీబాయి తానే ఝాన్సీలక్ష్మీబాయినంటూ కోట ముందు ప్రత్యక్షమై బ్రిటిష్ సేనలను ముప్పుతిప్పలు పెట్టింది. ఆ దాడిలో ఝాన్సీలక్ష్మీబాయి రూపంలో బందీగా పట్టుబడ్డ ఝల్కారిబాయిని గుర్తుపట్టిన బ్రిటిష్ సేనలు, తదనంతర కాలంలో ఆమెను విడిచిపెట్టారా లేదా చంపేశారా అన్నది చెప్పడానికి స్పష్టమైన ఆధారాలు లేవు. ఝల్కారిబాయి సాహసంతో స్ఫూర్తి పొందిన దళిత బహుజన రాజకీయ పార్టీల కార్యకర్తలు నేడు క్షేత్రస్థాయిలో ఝల్కారిబాయి జీవితాన్ని, పోరాట ఘట్టాలను నాటకాలు, కథలుగా మలచి ఊరూరా ప్రచారం చేస్తున్నారు. భారత ప్రభుత్వం, ఆమె జ్ఞాపకార్థం పోస్టల్ స్టాంపును విడుదల చేయడం గమనార్హం.
ఝాన్సీ సమీపంలోని భోజ్‌లా గ్రామంలో కోరీ కులానికి చెందిన సదోవర్ సింగ్, జమునాదేవి దంపతులకు నిరుపేద వ్యవసాయకూలీ కుటుంబంలో 1830 నవంబర్ 22న జన్మించిన ఝల్కారిబాయి వీరనారిగా ఎదిగి, నేడు దళిత బహుజనుల ఆత్మగౌరవ పతాకగా మారింది. చిన్న వయసులోనే తల్లి మరణించడంతో తండ్రి పెంపకంలో గుర్రపుస్వారీ, కత్తిసాము వంటి యుద్ధ విద్యలు నేర్చుకుంది. అడవిలో పశువులను మేపుతున్న ఝల్కారిపై దాడి చేసిన చిరుత పులిని కేవలం చేతికర్రతో చాకచక్యంగా హతమార్చిన ఘటన సంచలనం రేపింది. ఝాన్సీలక్ష్మీబాయి సైన్యంలో ఆయుధ విభాగంలో పనిచేస్తున్న పూరణ్‌సింగ్‌ను వివాహం చేసుకున్న ఝల్కారిబాయి, తదనంతర కాలంలో లక్ష్మీబాయికి సన్నిహితమై సైన్యంలో చేరి ‘దుర్గావాహిని’ మహిళా సాయుధ దళానికి నాయకత్వం వహించింది.
భారత స్వాతంత్ర్యోద్యమ చరిత్రలో సిపాయి తిరుగుబాటుగా, ‘ప్రథమ భారత స్వాతంత్ర్య సంగ్రామం’గా ప్రసిద్ధిగాంచిన 1857-58 నాటి వీరోచిత పోరాట ఘట్టంలో ఝాన్సీరాణి లక్ష్మీబాయికి ప్రతిరూపంగా కీలక భూమికను పోషించిన ఘనత దళిత బహుజన భూమిపుత్రిక ఝల్కారిబాయికే దక్కుతుంది. బుందేల్‌ఖండ్ ప్రాంతంలో ప్రజలు పాడుకునే జానపద బాణీల్లో ఝాన్సీలక్ష్మీబాయి సరసన ఝల్కారిబాయి సాహసాలను పాటల రూపంలో నేటికీ గుర్తుచేసుకోవడం విశేషం.
ఝల్కారీబాయి భారతీయ మహిళా సైనికురాలు. 1857 సిపాయి తిరుగుబాటు సందర్భంగా జరిగిన ఝాన్సీ యుద్ధంలో ప్రముఖ పాత్ర పోషించింది. ఈమె ఝాన్సీ లక్ష్మీబాయి సైన్యంలోని మహిళా విభాగంలోని సైనికురాలు.
జన్యు మార్పిడి ఆహారపదార్ధములు, : ఒకప్పుడు చిరుతిళ్లంటే-అమ్మ ఇంట్లో తయారుచేసినవే. కానీ ఇప్పుడు మార్కెట్లో ఎన్నో రకాల ఆహార పదార్ధాలు. కానీ పిల్లల కోసం విక్రయిస్తున్న ఆహార పదార్ధాలు ఎంతమేరకు సురక్షితమైనవో ఏనాడైనా మనం ఆలోచిస్తున్నామా?
రోజుకో కొత్త బ్రాండ్ పేరుతో ఎన్నో రకాల ఆహార పదార్ధాలు మార్కెట్లోకి ప్రవేశిస్తున్నాయి. దిన, వార పత్రికలు, టెలివిజన్లలో అద్భుతమైన ప్రకటనలు ఇవ్వడం ద్వారా అతి సులువుగా ప్రజల మనసులో ఈ ఉత్పత్తులు స్థానం సంపాదించుకుంటున్నాయి. ఫలితంగా సహజ ఆహారానికి ప్రజలు, ముఖ్యంగా పిల్లలు దూరమైపోతూ ప్యాకేజ్డ్ ఫుడ్‌కు అలవాటు పడుతున్నారు. దీనితో స్థూలకాయం పిల్లల విషయంలో కూడా ఒక సమస్యగా మారుతోంది. ఇది ఇప్పుడు మనదేశంలో కూడా ఒక ప్రధానమైన సమస్యగా గుర్తింపు పొందుతోంది. జెనటిక్‌ ఇంజనీరింగ్‌ అంటే?
ఇటీవల కాలంలో ప్రాచుర్యాన్ని పొందిన సరికొత్త టెక్నాలజీ ఇది. ఒక జాతి నుంచి మరొక జాతికి జన్యువులను మార్పిడి చేసే ప్రక్రియ ఇది. ఈ విధానం ద్వారా జంతువు నుంచి మొక్కలకు కూడా జన్యువులను మార్చవచ్చు. జన్యు మార్పిడి ద్వారా కొత్తగా సృష్టించిన జెనటికల్లీ మోడిఫైడ్‌ ఆర్గానిజమ్‌ తన కొత్త లక్షణాలను తన సంతతికి అందజేస్తుంది. జెనటిక్‌ ఇంజనీరింగ్‌ అభివృద్ధికి, వ్యాప్తికి ప్రధానంగా చేయూత నిస్తున్నది కార్పొరేట్‌ రంగమే. ఇండస్ట్రియల్‌ అగ్రికల్చర్‌లో ఎక్కువగా ఈ విధానాన్ని ఉపయోగిస్తున్నారు. ఈ సాంకేతిక విధానం ద్వారా పండించిన ఆహారాన్ని 'జెనటికల్లీ మోడిఫైడ్‌ లేదా జి.ఎం. ఫుడ్‌'గా పేర్కొంటున్నారు. జన్యు మార్పిడి ఆహార పంటలు మానవు నిపై దుష్పరిమాణాలు చూపుతాయని పీస్‌ సంస్థ ఎగ్జిక్యూటివ్‌ డైరెక్టర్‌ కె . నిమ్మయ్య తెలిపారు. జన్యు ఆహారం విషతుల్యం?
అసలు జన్యు పరంగా మార్పిడి చెందిన ఉత్పత్తులు , అలాగే బాసిల్లస్ తురుంజెనిసెస్ ఉత్పత్తులన్నవి ఎంత వరకూ ఆరోగ్య కరమైనవి అన్నది సమాధానం లేని ప్రశ్న . సోయాబిన్, మొక్కజొన్న, ప్రత్తి తదితర ఉత్పత్తులను ఈ రకమైన జన్యుమార్పిడి ద్వారా దిగుబడిని పెంచుకునే విధంగా ఎక్కువ పోషక విలువలు కలిగేలా శాస్తవ్రేత్తలు మార్పులు చేయగలిగారు. అంటే ఈ ఉత్పత్తుల జన్యుమూలం డిఎన్‌ఏలే కొన్ని మార్పులు చేయడం ద్వారా వీటి ఉత్పాదకతను, దిగుబడిని పెంచే ప్రయత్నం చేసారు. అందుకే ఇవన్నీ కూడా జన్యుపరమైన మార్పులకు లోనైన ఉత్పత్తులుగా, పంటలుగా మార్కెట్లోకి వచ్చాయి. ముఖ్యంగా జన్యుపరమైన మార్పిడుల ఫలితంగా మార్కెట్లోకి వస్తున్న ప్రతి ఉత్పత్తులను జిఎం ఉత్పత్తులుగానే పేర్కొంటారు. తాజాగా కొన్ని నేళ్ళ క్రితం దేశంలో తీవ్ర వివాదాన్ని సృష్టించిన బీటీ కాటన్ సమస్య సమసి పోయిందనుకుంటే ఇప్పుడు బీటీ వంకాయ దాన్ని మించిన స్థాయిలో అలజడులకు కారణమైంది. సాంకేతికంగా చెప్పాలంటే నేలల్లో వుండే బాసిల్లస్ తురుంజెనిసిస్ అనే బాక్టీరియాను ప్రత్తి, వంకాయల్లోనూ ప్రవేశపెట్టడం ద్వారా వాటి ఆకారాన్ని, దిగుబడిని గణనీయంగా పెంచవచ్చనేది ఈ ప్రయత్నాల్లో ముఖ్య ఉద్దేశం.
పండ్లు, కాయగూరలు, గింజలు, పప్పులు, కందమూలాలు, సుగంధద్రవ్యాలు మానవుడికి ప్రకృతి ప్రసాదించిన అపురూపమైన వరము .ఆయా సీజన్లలో పండే పండ్లను ఆరగించడం మనకు తరతరాలుగా తెలుసును అన్నంతో కూడా ప్రకృతిసిద్ధమైన పండ్లు, కూరగాయలు ఇతర త్రునధన్యాలను ఆహారంగా ఆహారముగా తీసుకుని జీవించినట్లయితే శరీరానికి కావససిన అన్నిరకాల పోషకాలు లభిస్తాయి . ఇదే అసలు ఉత్తమమైన జీవన విధానమని పకృతి వైద్యుల నమ్మకం ఆహారం జీవం ఉన్న ప్రతి జీవికి అత్యవసరమైనది. పిండిపదార్ధాలు, మాంసకృత్తులు, కొవ్వుపదార్ధాలు, ఖనిజలవణాలు, పీచుపదార్ధాలు, రోగనిరోధక శక్తికి కావలసిన విటమిన్లు, శరీర పోషణకు రక్షణకు కావలసిన పదార్ధాలను కలిగిన పదార్దాలను ఆహారంగా పేర్కొనవచ్చు. ఇవి కాక శరీరానికి నూతన ఉత్సాహాన్నిచ్చే కాఫీ, టీ లాంటి వాటిని కూడా ఆహారపదార్ధాల కోవలోకి వస్తాయి. ఆహారం ఘన, ద్రవ రూపాలలో లభ్యం అవుతుంది.
ఈమె జీవ భౌతిక శాస్త్రవేత్త. మద్రాసు నగరంలో 1955, జూన్ 21 న జన్మించారు. ఎం.ఎస్.సి చదివిన తర్వాత బయోఫిజిక్స్ లో పి.హెచ్.డి. చేశారు. ఈమె ప్రత్యేకంగా ఇంటర్‌ఫేషియల్ సైన్సెస్ లో, సిబి ఫిల్మ్స్ లో పరిశోధనలు నిర్వహించారు.
బాల్యంలో ఆమె అనేక జూల్స్ వెర్నే యొక్క అద్భుతమైన పుస్తకాలను చదివేది. ఆ పుస్తకాల ప్రభావంతో శాస్త్రవేత్త కావాలనే కలలు కనేవారు. ఆమె యొక్క తాతలు ఉపాధ్యాయులు. ఆమె తల్లిదండ్రులు ఆమె విద్యాభ్యాసానికి చక్కని సహకారం అందించారు. ఆమె బాల్యంలో ఉపాధ్యాయులు మంచి శాస్త్ర విజ్ఞానాన్ని అందించారు.ఆమె ప్రారంభంలో శాస్త్ర విజ్ఞానం చదవాలని, మంచి ఉపాధ్యాయులై భారత దేశంలో పేద ప్రజలను ప్రేమతో ఆదుకోవాలని కోరుకొనేవారు. ఆమె తల్లిదండ్రులు ఆమెను సైన్స్ లో చేరుటకు ప్రోత్సహించారు.ఆమె సైన్సుకోర్సులో చదువుటను స్నేహితులు, బంధువులు ఎన్ని విమర్శలు చేసినా ఆమె మహిళలు అన్నిరంగాలలో రాణించి ఏమైనా సాధించగలరని చెబుతుండేవారు. ఆమె భౌతిక శాస్త్రంలో గ్రాడ్యుయేషన్ కోర్సులో చదువుతున్న 14 మందిలో నలుగురు మాత్రమే పోస్ట్ గ్రాడ్యుయేట్ డిగ్రీలు పొందారు. ఆతర్వాత ఆమె మాత్రమే పి.హె.డి. పూర్తిచేశారు. ఆమె భౌతిక శాస్త్రంలో మక్కువ చూపేది. ఆమె నిజజీవితంలో మన చుట్టూ గల వివిధ అంశాలు, వాస్తవాలు భౌతిక శాస్త్రంతో ముడిపడి ఉంటాయి కనుక ఆ శాస్త్రాన్ని యిష్టపడేవారు. అమూర్త భావనల కంటే మూర్త భావనలు గల ప్రయోగాత్మకంగా గల భౌతిక శాస్త్రమునే అభిమానించేవారు.
ఆమె భౌతిక శాస్త్రంలో ఎలక్ట్రానిక్స్ విభాగంలో మాస్టర్స్ డిగ్రీని పొందారు. ఆమె తర్వాత పి.హెచ్.డి కొరకు తన పేరు నమోదు చేసుకోవాలనుకున్నారు. ఆమె పి.హెచ్.డి ప్రోగ్రాంలో జీవ భౌతికశాస్త్రాన్ని తన పరిశోధనాంశంగా ఎంచుకున్నారు.ఆమె జీవభౌతిక శాస్త్రంలో పి.హెచ్.డి పూర్తిచేసినతర్వాత పోస్ట్ డాక్టరల్ వర్క్ కొరకు గొట్టిగాన్ లోని మాక్స్ ప్లాంక్ ఇనిస్టిట్యూట్ ఆఫ్ బయో ఫిజిక్స్ కెమిస్ట్రీ వెళ్ళారు. ఆ సమయంలో ఆమె పరిశోధనలకు సహాయపడే రసాయన శాస్త్రవేత్తను వివాహమాడారు. ఆమె వివాహం జరిగిన నాలుగు సంవత్సరాలు జర్మనీలోనే ఉన్నారు. ఆమె పరిశోధనలలో ముఖ్యమైనది ప్రోటీన్స్, క్రొవ్వులు ఇంటరేక్షన్స్, మాలిక్యులర్ ప్రాసెస్ పై విశేష పరిశోధనలు చేశారు. ఆమె జీవభౌతిక శాస్త్రవేత్త, ఆమె ఇంటర్‌ఫేషియల్ రంగంలో పరిశోధనలు చేశారు. ఆమె బయోకెమిస్ట్రీ, జీవాణువుల వర్ణపట శాస్త్రం, ప్రోటీన్స్/లిపిడ్స్ ఇంటరేక్షన్, రంగంలో కృషిచేశారు.
అరుణగారు 1991 లో వెలువరించిన "మోనోగ్రాఫ్ ఆఫ్ బయో సెన్సర్" దేశ ప్రఖ్యాతి చెందింది. ఈమె మొత్తం పరిశోధనా గ్రంథాలు 50 వరకు వెలువరించారు. మొత్తం 15 సంవత్సరాల పరిశోధనానుభవం గడించారు. ఈమె బయో ఫిజికల్ కెమిస్ట్రీ రంగంలో మాక్స్ ప్లాంక్ ఇనిస్టిట్యూట్ లో పరిశోధనలు చేసి అంతర్జాతీయ ప్రసిద్ధి పొందారు. డాక్టర్ అరుణ గారు చెన్నై లోని సెంట్రల్ లెదర్ రీసెర్చ్ ఎనిస్టిట్యూట్ లోప్రిన్సిపల్ సైంటిష్ట్ గా యున్నారు.
డాక్టర్ అరుణ గారిని యూనివర్శిటీ ఆఫ్ మద్రాసు వారు భౌతిక శాస్త్ర రంగంలో చేసిన పరిశోధనా విజయాలకు మాన్య రామనాధయ్య అవార్డుతో సత్కరించారు. బెంగళూరులో అడ్వాన్స్‌డ్ సైంటిఫిక్ రీసర్చ్ చేయడానికి జవహర్లాల్ నెహ్రూ సెంటర్ విజిటింగ్ ఫెలోషిప్ అందించారు , 1998 లో జరిగిన ఇండియన్ సైన్స్ కాంగ్రెస్ అసోషియేషన్ సదస్సులో బి.సి.దేబ్ మెమోరియల్ అవార్డు అందుకున్నారు.
అరుణా దత్తాత్రేయన్ భారత దేశానికి చెందిన శాస్త్రవేత్త. ఈమె సెంట్రల్ లెదర్ పరిశోధనా సంస్థలో శాస్త్రవేత్తగా యున్నారు.
అద్నాన్ ఓక్తర్ , హారూన్ యహ్యా గానూ ప్రసిద్ధి, టర్కీకి చెందిన రచయిత, "ఇజాజ్ సాహిత్యం" ప్రముఖ ప్రాపగేటర్. మరియూ ఇస్లామీయ జీవపరిణామ సిద్ధాంతం గురించిన రచయిత. 2007 లో ఇతను తన రచనయైన అట్లాస్ ఆఫ్ క్రియేషన్ యొక్క వేలకొలది కాపీలను అమెరికా శాస్త్రఙఞులకు, కాంగ్రెస్ సభ్యులకు, సైన్సు సంగ్రహాలయాకు పంపిణీ చేసాడు, ఈ గ్రంథం ఇస్లామీయ పరిణామ సిద్ధాంతాన్ని పరిచయం చేస్తుంది. ఓక్తార్ రెండు సంస్థలను నడుపుతున్నాడు. రెండింటికీ ఇతను గౌరవాద్యక్షుడు,
జీవన విలువలను గౌరవాలను పరిరక్షించే సంస్థ. గత రెండు దశాబ్దాలుగా ఓక్తార్ అనేక న్యాయసంబధ కేసులలో వున్నాడు, కొన్నివాటిలో వాదిగానూ కొన్నివాటిల్లో ప్రతివాదిగానూ.
ఓక్తర్ "హారూన్ యహ్యా" అనే కలం పేరుతో అనేక పుస్తకాలు వ్రాసాడు. "హారూన్", "యహ్యా" ఇస్లామీయ ప్రవక్తల పేర్లు. ఇతని రచనలన్నీ ఖురాను లోని ఏకేశ్వరుడైన అల్లాహ్ యొక్క ఏకత్వాన్ని చాటే విశ్వాసాలపైనే ఆధారపడి ఉన్నాయి. ఇతడి ముఖ్యోద్దేశ్యం, ఇస్లాంను ప్రపంచానికి పరిచయం చేయడం. అల్లాహ్, ఖురాన్, ఇస్లామీయ విశ్వాసాలు, ఇస్లామిక్ శాస్త్రీయ దృక్ఫధం ప్రపంచానికి పరిచయం చేయడం, పశ్చిమ దేశాల శాస్త్రవేత్తల శాస్త్రాలలోని లోపాలను ఎత్తి చూపడం, ప్రాకృతిక నియమాలను సశాస్త్రీయంగా ఖురాన్ ప్రకారం సూత్రీకరించి సత్యనిరూపణ చేయడం. మరీ ముఖ్యంగా డార్విన్ సిద్ధాంతాన్ని, భౌతికవాదాన్ని, నాస్తికత్వాన్ని విమర్శించి ఎండగట్టడం.
ప్రచురణలలో ముఖ్యమైనవి : పుస్తకాలు, బుక్‌లెట్స్, కరముద్రికలు, కరపత్రాలు, బాల సాహిత్యం, పత్రికలు, డాక్యుమెంటరీలు, ఆడియో-గ్రంధాలు, సి.డి.లు, పోస్టర్లు, 100 కంటే ఎక్కువ వెబ్‌సైట్లు. ఇతడి రచనలు పుస్తకాలూ వందలకొద్దీ గలవు. ఇతడి రచనలు హుందాగానూ రంగులలోనూ, నాణ్యతగల కాగితాలతోనూ తయారయి ప్రపంచవ్యాప్తంగా ఇస్లామిక్ పుస్తక విక్రయశాలలలో లభ్యమవుతున్నాయి
ఓక్తర్ పుస్తకాలు బ్రోచర్లు టర్కీ భాషలో "వూరల్ యాయిషిలిక్" కంపెనీ, ఇస్తాంబుల్ చే ప్రచురితమయ్యాయి. ఆంగ్ల తర్జుమాలు "తాహా పబ్లిషర్స్" లండన్, యు.కె.; గ్లోబల్ పబ్లిషింగ్ ఇస్తాంబుల్, టర్కీ; అల్-అతీక్ పబ్లిషర్స్, ఒంటారియా, కెనడా;, గుడ్‌వర్డ్ బుక్స్ న్యూఢిల్లీ, భారత్ లలో ప్రచురింపబడుతున్నాయి.